CELEX: 32020D0503
Language: bg
Date: 2020-04-03 00:00:00
Title: Решение (ЕС) 2020/503 на Комисията от 3 април 2020 година за изменение на Решение 2014/312/ЕС с оглед на разширение на дерогацията за цинковия оксид с цел да се разреши употребата му като стабилизатор за консерванти, за да се обхване „консервирането на продукти в затворени съдове“ и консервирането на „пасти за тониране“ (нотифицирано под номер С(2020) 1979) (текст от значение за ЕИП)

7.4.2020   
               
               
                  BG
               
               
                  Официален вестник на Европейския съюз
               
               
                  L 109/14
               
            
         РЕШЕНИЕ (ЕС) 2020/503 НА КОМИСИЯТА
         от 3 април 2020 година
         за изменение на Решение 2014/312/ЕС с оглед на разширение на дерогацията за цинковия оксид с цел да се разреши употребата му като стабилизатор за консерванти, за да се обхване „консервирането на продукти в затворени съдове“ и консервирането на „пасти за тониране“
         
            
               (нотифицирано под номер С(2020) 1979)
            
         
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 66/2010 на Европейския парламент и на Съвета от 25 ноември 2009 г. относно екомаркировката на ЕС (1), и по-специално член 8, параграф 2 от него,
         след консултация със Съвета по екомаркировка на Европейския съюз,
         като има предвид, че:
         
                     (1)
                  
                  
                     В Регламент (ЕО) № 66/2010 се предвижда, че екомаркировката на ЕС може да се присъжда на продукти, които през целия си жизнен цикъл имат намалено въздействие върху околната среда. За всяка група продукти трябва да се определят специални критерии за екомаркировката на ЕС.
                  
               
                     (2)
                  
                  
                     С Решение 2014/312/ЕС на Комисията (2) са определени критериите и свързаните изисквания към оценяването и удостоверяването за боите и лаковете за вътрешно и външно боядисване.
                  
               
                     (3)
                  
                  
                     В точка 1, буква г) от допълнението към Решение 2014/312/ЕС беше предоставена дерогация за цинковия оксид (ZnO, CAS: 1314-13-2), класифициран с опасностите: H400, категория 1 на остра токсичност за водните организми и H410, категория 1 на хронична токсичност за водните организми, за употребата като стабилизатор за комбинации консерванти за сух слой, за които е необходим цинков пиритион (ZPT) или 1,2 бензисотиазол-3(2H)-он (BIT) в концентрация до 0,05 %.
                  
               
                     (4)
                  
                  
                     BIT не е одобрен за употреба като консервант за сух слой съгласно приложението към Решение 2010/72/ЕС на Комисията (3). Поради това е необходимо да се измени съответно горепосочената точка 1, буква г).
                  
               
                     (5)
                  
                  
                     Няколко национални компетентни органи, които присъждат екомаркировката на ЕС, предложиха разширение на настоящата дерогация за цинковия оксид с цел да се разреши употребата му като стабилизатор за консерванти, за да се обхване и „консервирането на продукти в затворени съдове“ и консервирането на „пасти за тониране“.
                  
               
                     (6)
                  
                  
                     С оглед на заключенията при проверката за пригодност на екомаркировката на ЕС (REFIT) от 30 юни 2017 г. службите на Комисията и Съветът по екомаркировка на Европейския съюз оцениха значимостта на това изменение, за да се осигури висока степен на приемане на схемата за тази група продукти. Бяха проведени също така консултации с обществени заинтересовани страни.
                  
               
                     (7)
                  
                  
                     Въз основа на наличната информация от доставчици и производители на бои ZnO се използва като стабилизатор за бои и лакове в съчетание със следните два консерванта: ZPT и BIT, употребявани за борба с нежелания микробен растеж в боите.
                  
               
                     (8)
                  
                  
                     ZnO осигурява стабилизираща функция за боите, в които се използват ZPT и BIT като консерванти. ZnO предотвратява свойството на ZPT да участва в реакции на заместване на хелатни групи с други метални йони, обикновено желязо и калций, и да образува цветни комплекси, които водят до нежелана промяна в цвета на боята. В комбинации с BIT ZnO не му дава възможност да мине от водната фаза към органичната фаза на боите (например свързващото вещество), като така увеличава наличието му във водната фаза, където е по-висок рискът за микробен растеж. Без ZnO времето за употреба на боята би се намалило до няколко седмици, като се съкрати и срокът ѝ на съхранение.
                  
               
                     (9)
                  
                  
                     С Решение 2014/312/ЕС вече се разреши употребата на ZPT за три функции: като консервант за продукти в затворени съдове, консервант, използван в машини за тониране на бои, и консервант за сухи слоеве, в концентрация до 0,05 % и се разреши употребата на BIT при концентрация от 0,05 % в готовия за използване краен продукт. Поради това е целесъобразно да се разреши също така употребата на стабилизатора ZnO за същите приложения.
                  
               
                     (10)
                  
                  
                     Когато ZnO се използва като стабилизатор за комбинации на консервирането на „продукти в затворени съдове“ или консервирането на „пасти за тониране“, се очаква въздействието върху околната среда да е по-малко, отколкото когато се използва в комбинации на консервирането на сух слой (случай, за който вече е предвидена дерогация в рамките на сегашните критерии), тъй като обичайната дозировка на ZPT за приложението при консервиране на сух слой на боя за външно боядисване би била около 10 пъти по-голяма в сравнение с необходимото за консервирането на продукти в затворени съдове за вътрешно боядисване.
                  
               
                     (11)
                  
                  
                     Като други комбинации на консервиране, за които не е необходим ZnO за стабилизиране, алтернативно производителите използват най-вече MIT (2-метил-2Н-изотиазол-3он). Съгласно трета алинея от член 3 от Регламент (ЕС) 2018/1480 на Комисията (4) от 1 май 2020 г. MIT ще се класифицира, наред с другото, като Skin Sens 1 А с код на предупреждението за опасност H317 (може да причини алергична кожна реакция). Това ще доведе до класификация на опасността Skin Sens 1A с код на предупреждението за опасност H317 и за крайните продукти за боядисване, в които MIT ще се използва при концентрация, равна или по-голяма от 15 ppm. Настоящите научни изследвания показват, че MIT не е ефективен като консервант, ако се използва в концентрации под 15 ppm.
                  
               
                     (12)
                  
                  
                     ZPT, BIT или техните комбинации се считат като други надеждни варианти за заместване на MIT, но те ще налагат употребата на ZnO във всичките му възможни приложения.
                  
               
                     (13)
                  
                  
                     Поради това не е осъществимо от техническа гледна точка да се замести ZnO.
                  
               
                     (14)
                  
                  
                     Данните, предоставени от заинтересованите страни, доказват, че за да се достигне ефективен стабилизиращ резултат, е необходима концентрация до 0,030 % ZnO за комбинации на консервирането на продукти в затворени съдове и консервирането на пасти за тониране, съдържащи ZPT, докато при комбинации с BIT е необходим 0,010—0,040 % ZnO.
                  
               
                     (15)
                  
                  
                     Поради това Решение 2014/312/ЕС следва да бъде съответно изменено.
                  
               
                     (16)
                  
                  
                     Мерките, предвидени в настоящото решение, са в съответствие със становището на комитета, създаден съгласно член 16 от Регламент (ЕО) № 66/2010,
                  
               ПРИЕ НАСТОЯЩОТО РЕШЕНИЕ:
         
            Член единствен
            В допълнението към Решение 2014/312/ЕС, в раздела, озаглавен „1. Консерванти, добавени към оцветители, свързващи вещества и крайния продукт“, буква г) („Стабилизатори за консерванти“) се заменя със следното:
            
               
                           Група вещества
                        
                        
                           Обхват на ограничението и/или дерогацията
                        
                        
                           Пределно допустима концентрация (когато е приложимо)
                        
                        
                           Оценяване и удостоверяване
                        
                     
                           „г) Стабилизатори за консерванти
                        
                        
                           Предоставя се дерогация за използването на цинков оксид като стабилизатор за:
                        
                        
                            
                        
                        
                           Удостоверяване: декларация от заявителя и неговите доставчици на суровини.“
                        
                     
                           комбинации консерванти на продукти в затворени съдове и комбинации консерванти на пасти за тониране, които изискват цинков пиритион със или без 1,2 бензисотиазол-3(2H)-он (BIT);
                        
                        
                           0,030 %
                        
                     
                           комбинации консерванти на продукти в затворени съдове и комбинации консерванти на пасти за тониране, които изискват 1,2 бензисотиазол-3(2H)-он (BIT);
                        
                        
                           0,040 %
                        
                     
                           комбинации консерванти за сух слой, които изискват цинков пиритион.
                        
                        
                           0,050 %
                        
                     
         
         
            Адресати на настоящото решение са държавите членки.
            Съставено в Брюксел на 3 април 2020 година.
            
               
                  За Комисията
               
               Virginijus SINKEVIČIUS
               
                  Член на Комисията
               
            
         
         
            (1)  ОВ L 27, 30.1.2010 г., стр. 1.
         
            (2)  Решение 2014/312/ЕС на Комисията от 28 май 2014 г. относно установяване на екологични критерии за присъждане на екомаркировката на ЕС на бои и лакове за вътрешно и външно боядисване (ОВ L 164, 3.6.2014 г., стр. 45).
         
            (3)  Решение 2010/72/ЕС на Комисията от 8 февруари 2010 г. относно невключването на определени вещества в приложение I, IА или IБ към Директива 98/8/ЕО на Европейския парламент и на Съвета относно пускането на пазара на биоциди (ОВ L 36, 9.2.2010 г., стр. 36).
         
            (4)  Регламент (ЕС) 2018/1480 на Комисията от 4 октомври 2018 г. за изменение с цел адаптиране към научно-техническия прогрес на Регламент (ЕО) № 1272/2008 на Европейския парламент и на Съвета относно класифицирането, етикетирането и опаковането на вещества и смеси и поправка на Регламент (ЕС) 2017/776 на Комисията (ОВ L 251, 5.10.2018 г., стр. 1).